Jeg købte et produkt hos Elgiganten i Silkeborg d. 8/3-2016. Da jeg kom hjem, var produktet defekt. Det tager mig herefter lidt over 1 mdr. at få elgiganten til at forstå, at jeg skulle have varen byttet. Og her skal det også nævnes, hvor umådeligt irriterende det er, at man ikke kan ringe til den pågældende butik, men er nødsaget til at ringe til deres hovedsupport, blot for at få fat på én som intet ved om sagen, og som ikke vil stille om til den pågældende butik! 

Det lykkedes mig dog langt om længe at få produktet ombyttet, men jeg skulle selv sørge for fragten til og fra butikken (Det skal siges at produktet er for stort til at være i min bil, og jeg er derfor nødt til at leje/låne en større bil).

Da jeg kommer hjem med det nye, ombyttede produkt, er dette også defekt. Også denne gang tager det mig uhensigtsmæssigt lang tid at få elgiganten til at forstå at jeg skal have produktet byttet.

Jeg aftaler med sælgeren at jeg denne gang skal bytte til et helt andet mærke. Den model vi bliver enige om vil han, efter eget udsagn, have i butikken indenfor ca. 10 dage, da det først er der, modellen bliver lanceret. Vi aftaler at han kontakter mig når han har produktet klar til mig.

Ca. 2 uger senere opdager jeg at de nu har modellen på lager i 7 elgiganten-varehuse, så jeg ringer endnu en gang til dem. Jeg får at vide at jeg kan ombytte det gamle defekte produkt, med den nye model i Herning.

Jeg er igen ude og låne en anden bil, for at laste det gamle, defekte produkt, køre til Herning og bytte. Men i Herning vil de ikke modtage det defekte produkt, men udleverer blot det nye.

Jeg har nu haft det defekte produkt opmagasineret hjemme hos mig selv siden, da jeg har ventet på at de ville kontakte mig, for at aftale hvornår de kunne afhente det. Det nye produkt virker upåklageligt.

Da jeg så endelig høre fra dem, er det sælgeren, der ringer og får fat på min kæreste og fortæller ham, at hvis jeg ikke har afleveret det defekte produkt i deres silkeborgafdeling indenfor en uge, vil jeg modtage en faktura på det. Jeg ringer tilbage til dem dagen efter, hvor jeg endnu en gang får fat på en supportmedarbejder der ingenting ved, og endnu engang ikke vil stille mig om til silkeborgafdelingen, men blot er yderst arrogant, så jeg minder hende om den danske købelov og aftaler med hende at den pågældende sælger i silkeborgafdelingen skal ringe mig op. 

Jeg hører absolut intet fra dem og har igår modtaget en faktura fra dem på produktet. Med fakturaen er et brev hvor der står at jeg har købt produktet hos dem d. 8/9-2016 og ikke har betalt for det (hvilket er direkte løgn). Og hvis ikke jeg betaler inden d. 21/9-2016, vil det ryge videre til inkasso. 

Jeg venter nu i kø hos deres support for 117. gang! 

ALDRIG om jeg køber noget hos Elgiganten igen! FØJ!

Update: 
Da jeg fik fat på support igår, blev jeg lovet at jeg ville blive kontaktet af varehuschefen igår inden kl 15:00. Dette er endnu ikke sket. Supportmedarbejderen afslutter endda vores samtale med at sige at hvis ikke jeg hørte fra ham, måtte jeg endelig ringe igen. Flot.. 

Jeg har nu forsøgt mig med at sende en mail til den mail der indgår i kommentaren nedenunder. Utroligt at man skal bruge så mange ressourcer på noget der kunne være ordnet så utroligt nemt..